《寿时相》
宋代·李商叟

龙盘虎踞王金陵，杰出天人致太平。
千载精神真会聚，一朝文物益彰明。
扶持直使乾坤正，指顾能令海岱清。
二纪同□□□□，□□□□□肥民。
农家鼓舞总安田，亿兆欣逢大有年。
道路渔樵争击壤，江乡薪米不论钱。
含淳咏德声盈耳，易俗移风事格天。
守郡深渐无报称，但陪民社感陶甄。

作者简介：宋抚州临川人。学诗于曾几。官至知州。有《半村诗遗》。